Universidad de San Martín de Porres

La Universitato San Martín de Porres aŭ plene esperantigite Universitato de sankta Marteno de Porres (hispane Universidad de San Martín de Porres, mallongigo USMP) estas privata universitato bazita en Limo, la ĉefurbo de Peruo. La institucio estis fondita la 17-a de majo 1962 laŭ iniciato de la perua instituto de filozofiaj kaj sociaj studoj, administrata de la dominikana ordeno. Ĝi havas sian ĉefan sidejon kaj rektoraron ĉe la universitata urbo de Santa Anita, en la samnoma distrikto, en la orienta parto de Limo. Laŭ la stato de 2017 la universitato havis 55 000 studentojn. Eksteraj ligiloj Oficiala retejo (hispane)